Rikunarita-ORG/Wikinium huggingface dataset:
# Betsjoeanaland

*Hierdie artikel handel oor die Britse protektoraat in die huidige Botswana. Vir die protektoraat in die huidige Suid-Afrika, sien Brits-Betsjoeanaland.*

Bechuanaland ProtectorateBetsjoeanaland Protektoraat**|

|  |  |  |
| --- | --- | --- |
|  | **1885–1966** |  →
 |

 |
|  Vlag |
| Volkslied: *God Save the King/Queen*  |
| Ligging of Betsjoeanaland'n Kaart van 1885 wat die protektoraat voor die skepping van die Kroonkolonie Brits-Betsjoeanaland en die Helgoland-Zanzibar-Verdrag vertoon |
| **Hoofstad** | Mafeking (1885–1965) Gaborone (1965) |
| **Taal/Tale** | Engels (amptelik) Setswana, Kalanga, Noord-Ndebele (wyd versprei) |
| **Godsdiens** | Anglikanisme, Metodisme, Badimo |
| **Regering** | Monargie |
| **Monarg** |  |
|  - 1885–1901 | Victoria |
|  - 1901–1910 | Edward VII |
|  - 1910–1936 | George V |
|  - 1936 | Edward VIII |
|  - 1936–1952 | George VI |
|  - 1952–1966 | Elizabeth II |
| **Historiese tydperk** | Wedloop om Afrika |
|  - Stigting | 31 Maart 1885 |
|  - Uitgebrei | 1890 |
|  - Onafhanklikheid | 30 September 1966 |
| **Oppervlakte** |
|  - 1965 | 581 730 km2 224 607 sq mi |
| **Bevolking** |
|  - 1965 skatting | 600 000  |
|      Digtheid | 1 /km²  2,7 /sq mi |
| **Geldeenheid** | Pond sterling (1885–61) Rand (1961–66) |

'n Kaart van 1887 wat die kroonkolonie Brits-Betsjoeanaland (skadupienk) en die Betsjoeanaland Protektoraat (pienk grens) vertoon. Dit was voor die uitbreiding na die noorde tot Ngamiland in 1890.
**Betsjoeanaland** (Engels: *Bechuanaland*), amptelik die **Betsjoeanaland Protektoraat** (*Bechuanaland Protectorate*), is die voormalige naam tot op 30 September 1966 met die onafhanklikwording van Botswana, toe die gebied 'n protektoraat onder Britse beskerming was.

Betsjoeanaland het onder Europese beheer gekom in 1885 toe genl. sir Charles Warren die gebied beset het om te keer dat die Zuid-Afrikaansche Republiek of Duitse magte in Duits-Suidwes-Afrika die gebied annekseer. Betsjoeanaland was uniek in dié opsig dat sy gebiedshoofstad, Mafikeng, buite die gebied in die destydse Kaapprovinsie geleë was. Met onafhanklikwording het die hoofstad in 1965 Gaborone geword.

## Verwysings
# Newarivier

| Newa (Нева́) |
| --- |
| Die Fort van Petrus en Paulus aan die Newarivier in Sint Petersburg. Die Fort van Petrus en Paulus aan die Newarivier in Sint Petersburg. |
|
Die stroomgebied van die Newa-rivier. |
| **Oorsprong** | Ladogameer (Rusland) |
| **Monding** | naby Sint Petersburg in die Oossee |
| **Stroomgebied** | Rusland |
| **Lengte** | 74 km (46 myl) |
| **Oorspronghoogte** | 4,3 m (14 voet) |
| **Mondinghoogte** | 0 m |
| **Gemiddelde afloop** | 2 500 m³/s (88 287 ft³/s) |
| **Stroomgebiedopp.** | 281 000 km² (108 495 myl²) |
|  Kaart van die Newabekken in Europa. |

Die **Newarivier** (Russies: Нева́) is ’n rivier in Noordwes-Rusland wat van die Ladogameer deur die westelike deel van Leningrad-oblast en die stad Sint Petersburg na die Golf van Finland vloei. Hoewel dit nie baie lank is nie, is dit die derde grootste rivier in Europa in terme van sy gemiddelde uitmonding (naas die Wolga en die Donau).

## Geografie

Die Newa is 74 km lank. Altesaam 28 km hiervan is binne die stadsgrense van Sint Petersburg en die res is in die Leningrad-oblast. Dit vloei suidwes van die Ladogameer, bereik sy mees suidelike punt naby sy samevloeiing met die Tosnarivier en draai dan noordwes en vloei uit in die Golf van Finland. Die rivier se gemiddelde breedte is 400-600 meter en die gemiddelde diepte 8-11 meter. Die Newastroomgebied sluit in die Ladoga en die Onegameer, die twee grootste mere in Europa.

Van Desember tot vroeg in April vries die rivier en is dit nie vaarbaar nie.

### Newadelta

Die eilande in die historiese deel van Sint Petersburg in die Newadelta word gevorm deur natuurlike sytakke sowel as mensgemaakte kanale. Die belangrikste sytakke is:

* Bolsjaja Newa (Groot-Newa)
* Malaja Newa (Klein-Newa)
* Bolsjaja Nefka (Groot-Nefka)
* Srednaja Nefka (Middel-Nefka)
* Malaja Nefka (Klein-Nefka)

Die belangrikste eilande is:

* Wasiljefski-eiland
* Dekabristof-eiland
* Kamenni-eiland
* Krestofski-eiland
* Petrogradski-eiland
* Jelagin-eiland

## Geskiedenis

Oest-Izjora, waar die Slag van die Newa na bewering in 1240 plaasgevind het.
In die Middeleeue was die breë Newa ’n belangrike verbinding tussen die Oossee en die Wolgarivierroetes na die Ooste. Dis by die samevloeiing van die Newa en die Izjorarivier waar die bekende maar swak gedokumenteerde Slag van die Newa (1240) tussen die Swede en die Russe plaasgevind het. Aleksander Jaroslawitsj, prins van Nowgorod, het die geveg gewen en daarna die titel "Nefski" (van die Newa) aangeneem.

In die 16de eeu was die Sweedse fort Nyen aan die Newa geleë. Pieter die Grote het dit verwoes en die Fort van Petrus en Paulus in 1703 daar gebou. Die fort, wat op die Zajatsji-eiland geleë is, word beskou as die eerste gebou in Sint Petersburg.

## Verwysings

## Eksterne skakel

* Newarivier (Russies)

* Wikimedia Commons het meer media in die kategorie Newa.
* Hierdie artikel is vertaal uit die Engelse Wikipedia
# Xi'an

| **西安市 (Xī’ān Shì) Xi'an** |
| --- |
|  Stadskim |
| Ligging in die Volksrepubliek China |
|  |
| Basiese Inligting |
| **Oorsprong van die naam**: | 西安 *Xi'an* "Wes-Vrede" |
| **Afkorting**: |  |
| **Oppervlakte**: | 9 983 km² |
| **Bevolking** (2000): | 8 252 000  Munisipaliteit |
| **Digtheid** (2000): | 2 289,9/km²  Munisipaliteit |
| **BIP** (2008):  - per kapita | CNY 219 billion CNY 26 259 |
| **Hoogte bo seespieël**: | 405 m |
| **Poskode**: | **710**000-**710**090 |
| **Areakode**: | +86/29 |
| **Nommerplaat-identifikasie** : | 陕A |
| **Tydsone** : | UTC+8 |
| **Webwerf** : | www.xa.gov.cn Geargiveer 7 April 2019 op Wayback Machine |
| Regering |
| **Administratiewe Tipe**: | Sub-provinsiale stad |
| **CPC Shenyang Party Sekretaris:** | Sun Qingyun |
| **Burgemeester**: | Chen Baogen |

**Xi'an** (Chinees: 西安市 *Xī’ān Shì*) is 'n stad in China met 'n bevolking van 8 252 000 inwoners en 'n oppervlakte van 9 983 km². Xi'an is 'n sub-provinsiale stad in sentraal-China. Die stad is bekend vir die terrakotta-soldate in die mausoleum van die Chinese keiser Qin Shi Huang.
# Chinese teekultuur

'n Formele Chinese teeseremonie word voorberei
Gemeenskaplike ontspanning en genot staan sentraal in die Chinese teeseremonie
'n Tradisionele teehuis in Nanjing
'n Chinese teehuis in Beijing
Die **Chinese teekultuur** - die oudste van sy soort ter wêreld - word as 'n onlosmaaklike deel van die Chinese kultuur beskou. Ook die hoogs verfynde Japannese teeseremonie het sy wortels in China, alhoewel dit oor die loop van tyd 'n eie ontwikkeling volgens plaaslike tradisies deurgemaak het en - onder die invloed van die filosofie van Zen-Boeddhisme - tot 'n ritueel van volmaakte harmonie en stilte ontwikkel is.

Die Chinese teeseremonie word in Chinees "teekuns" genoem (茶艺 / 茶藝, Pinyin: *cháyì*). Tradisioneel het teehuise, waar tee volgens die voorgeskrewe manier bedien is, deel uitgemaak van China se openbare teekultuur. Om tee volgens die voorgeskrewe ritueel te drink, is in China as 'n uitdrukking van 'n persoon se moraliteit, opvoeding, sosiale beginsels en maatskaplike status beskou. Materiële welvaart is weerspieël in die gebruik van kosbare teegerei. So het die Chinese teeseremonie aanleiding gegee tot die vervaardiging van gesofistikeerde porseleinware.

Met die magsoorname van die Kommunistiese Party onder Mao Zedong in 1949 het baie Chinese teemeesters na Taiwan gevlug. Gedurende die Kulturele Rewolusie tussen 1966 en 1977 is die Chinese teeseremonie as een van die kultuurpraktyke van die "uitbuiterklas" afgestempel en onderdruk, openbare teehuise is gesluit. Die formele teekultuur het naas Taiwan net in die suide en weste van China voortbestaan.

As deel van die hervormingsbeleid onder Deng Xiaoping is voorheen onderdrukte kulturele praktyke nuut geïnterpreteer en as deel van die kultuur van Chinese sosialisme gepropageer. Hoe meer China daarna strewe om sy historiese status as kulturele, ekonomiese en militêre grootmoondheid te herwin, hoe meer aandag word aan ou tradisies geskenk.

Onafhanklik van die formele teekultuur was tee altyd die gunstelingdrank in Chinese huishoudings waarby die voorkeur aan groen tee gegee word.
# Dukkha

|  |
| --- |
|  **Dukkha**  |
|  **Vertalings**  |
| Sanskrit | दुःख (*duḥkha*) |
| Pali | दुक्ख (*dukkha*) |
| Bengaals | দুঃখ (*dukkhô*) |
| Singalees | දුක්ඛ සත්යය |
| Tibettaans | སྡུག་བསྔལ། (*sdug bsngal*) |
| Thai | ทุกข์ |
| Viëtnamees | khổ / Bất toại |
| Tradisionele Sjinees | 苦 |
| Pinyin | kǔ |
| Japannees | 苦 (koe) |
| Koreaans | 苦 (ko) |

**Dukkha** (Pali; *duḥkha* in Sanskrit) is ’n term in Boeddhisme wat gewoonlik as "lyding" vertaal word, maar ’n veel breër begrip is wat ook vertolk kan word as onder meer "angstigheid", "stres" en "ontevredenheid". Dit is een van die belangrikste terme in Boeddhisme. Die Boeddha het glo gesê: "Ek het een ding en net een geleer, dukkha en die beëindiging van dukkha." Die klassieke formulering van die lerings oor dukkha is die Vier Edel Waarhede, waarvan dukkha die eerste waarheid is.

Dukkha word gewoonlik verduidelik aan die hand van die volgende drie kategorieë:

1. Die voor die hand liggende fisieke en geestelik lyding wat verband hou met geboorte, veroudering, siekte en die dood.
2. Die angstigheid of stres daarvan om vas te klou aan dinge wat voortdurend verander.
3. ’n Basiese ontevredenheid in alle wesens omdat alle wesens veranderlik, tydelik en sonder enige kern of inhoud is.

Die Boeddhistiese tradisie lê klem op die belangrikheid daarvan om ’n insig in die aard van dukkha te ontwikkel, asook in die toestande wat dit veroorsaak en hoe dit oorkom kan word. Laasgenoemde word moontlik gemaak deur die Edel Agtvoudige Pad; dié proses word ook in die Vier Edel Waarhede verduidelik.

## Verwysings

* Hierdie artikel is vertaal uit die Engelse Wikipedia
# Spoorwegstasie

Grand Central Terminal in New York Stad is die wêreld se grootste stasie volgens die aantal platforms, met 67 spoorlyne op twee vlakke.Broad Green-stasie, Liverpool, Engeland, hier gefotografeer in 1962. Dit is in 1830 geopen en is die oudste stasie in die wêreld wat nog steeds in gebruik is as 'n passasierstasie.
Die Spoorwegstasie van Helsinki, ontwerp deur Eliel Saarinen in die laat 19de eeu.
Baker Street Station, Londen, geopen in 1863, was die wêreld se eerste stasie gewees wat heeltemal ondergronds is. Die oorspronklike deel hier vertoon, is net onder die straatoppervlak en is deur sny-en-bedektonnelbou gebou.
'n **Spoorwegstasie**, **treinstasie**, of **depot** is 'n spoorwegfasiliteit waar treine gereeld stop om passasiers of vrag op of af te laai.

Dit bestaan gewoonlik uit ten minste een spoorkantplatform en 'n stasiegebou, wat aanvullende dienste mag verskaf soos kaartjieverkope en wagkamers. As 'n stasie op 'n enkelspoorlyn geleë is, word dit dikwels benut om 'n verbysteeklus te vorm, wat verkeersbeweging fasiliteer. Die kleinste stasies word dikwels na verwys as 'n "**halte**" (vlagstop).

Stasies kan op grondvlak, ondergronds, of verhewe gebou wees. Verbindings kan beskikbaar wees na ander spoorroetes of ander vervoermiddels soos busse, taxi's of vinnige vervoerstelsels (soos moltreine).

Die wêreld se eerste aangetekende spoorwegstasie was *The Mount* op die Oystermouth Spoorweg (later bekend as *Swansea and Mumbles*) in Swansea, Wallis, wat passasiersdienste in 1807 begin het, maar die treine was destyds deur perde getrek instede van lokomotiewe.

## Verwysings

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |
# Opvoering

'n Violis tydens 'n opvoering.
'n **Opvoering**, binne die uitvoerende kunste, bestaan normaalweg uit 'n geleentheid waarin 'n speler of 'n groep op 'n spesifieke manier optree vir 'n ander groep mense, die gehoor. Koormusiek en ballet is voorbeelde hiervan. Gewoonlik is die spelers vooraf betrokke by repetisies en na afloop van die opvoering sal die gehoor normaalweg applous lewer.

Die manier waarop waardering getoon word kan van kultuur tot kultuur verskil. Chinese spelers sal saam met die gehoor hande klap na die afloop van 'n optrede; die applous terug na die gehoor is om dankie te sê. In Japan lok opvoerings van tradisionele uitvoerende kunste gewoonlik indiwidue wat foto’s neem, en soms tot op die verhoog, sentimeters vanaf die spelers se gesigte.

In sommige gevalle kan die skeidslyn tussen speler en gehoor vervaag, soos byvoorbeeld met "deelnemende teater" waar lede van die gehoor betrokke raak by die produksie.
Teateropvoerings kan daagliks voorkom of met gereelde intervalle. Dit kan uitgevoer word by aangewese lokale vir opvoerings (soos teaters of konsertsale), of onkonvensionele plekke, soos 'n ondergrondse stasie, straat of iemand se huis.

## Verwysings

## Bronnelys

* Bell, B.S., & Kozlowski, S.W.J. (2008). Active learning: Effects of core training design elements on self regulatory processes, learning, and adaptability. Journal of Applied Psychology, 93, 296–316.
* Fadde, P.J., & Klein, G.A. (2010). Deliberate performance: Accelerating expertise in natural settings. Performance Improvement, 49, 5-15.
* Freeman, S., Eddy, S., McDounough, M. et al. (2014). Active learning increases student performance in science, engineering, and mathematics. PNAS, 111, 8410–8414.
* Gagne, R.M. (1962). Military training and principles of learning. American psychologist, 17, 83–91.
* Lohman, M. (2002). Cultivating problem solving skills through problem based approaches to professional development. Human Resource Development Quarterly, 13, 243–256.
* Meyer, R. (2002). Problem solving skills through problem based approaches to professional development. Human Resource Development Quarterly, 13, 263–270.
* Noordzu, G., Hooft, E., Mierlo, H. et al. (2013). The effects of a learning-goal orientation training on self-regulation: A field experiment among unemployed job seekers. Personnel Psychology, 66, 723–755.
# Irannese volke

| Irannese volke |
| --- |
|  |
| Totale bevolking: | 210–235 miljoen |
| Belangrike bevolkings  in: | Hoofsaaklik in Iran, Suid-Ossetië (*de facto*), Afghanistan, Turkye, Tadjikistan, Irak, Sirië, Pakistan asook in Georgië, Rusland, Azerbeidjan, Bahrein, Oman, Koeweit, Oesbekistan, Turkmenistan, Hongarye, Kasakstan, Armenië, Israel, Volksrepubliek China (Xinjiang), Verenigde Koninkryk, Frankryk, Nederland, Swede, Indië, Duitsland, Meksiko, Argentinië, Brasilië, Kanada en die Verenigde State |
| Taal: | Irannese tale soos Beloetsji, Koerdies, Osseties, Pasjtoe, Persies en Tadjiks |
| Geloofsoortuiging: | Hoofsaaklik Soennitiese Islam (insluitende Soefisme, Sjiitiese Islam, ongebonde, Agnostisisme, Christendom (Oosters-Ortodokse Kerk, Protestantisme en Rooms-Katolieke Kerk), Ateïsme, Zoroastrisme, Judaïsme, Baha’i, Paganisme, Jesiede |
| Verwante etniese groepe: | Etniese groepe soos Beloetsje, Hasara, Jesiede, Koerde, Ossetiërs, Pasjtoene, Perse en Tadjiks |

Die **Irannese volke** is 'n Indo-Europese etnolinguistiese groep wat die sprekers van die Irannese tale behels. Hulle is inheems aan die Irannese hoogland tussen die Eufraat-Tigrisrivier in die weste, die Kaukasus in die noordweste, die Kaspiese See en Sentraal-Asië in die noorde, die Indus in die ooste en die Persiese Golf in die suide met lande soos Iran, Afghanistan, Pakistan en Tadjikistan. Die verspreiding van beide die Irannese volke en Irannese tale het met die uitbreiding van die Persiese Ryk gepaard gegaan.

Die verspreiding van moderne Irannese tale. Die vier grootste tale in dié taalfamilie is:

   Persies of Farsi

   Pasjtoe

   Beloetsji

   Koerdies

Die grootste etniese groepe (volgens bevolking) is: Perse (90 miljoen), Pasjtoene (49 miljoen), Koerde (30–32 miljoen), Tadjiks (16–20 miljoen), Beloetsje (10 miljoen) en Hasara (7–8 miljoen). Hulle praat Irannese tale soos Persies (57 miljoen), Pasjtoe (ca. 50 miljoen), Koerdies (30 miljoen), Dari (ca. 12,5 miljoen), Tadjiks (ca. 8 miljoen), Beloetsji (5 miljoen) of Zazaki (2–4 miljoen) as moedertaal.

## Verwysings

## Eksterne skakels

* Wikimedia Commons het meer media in die kategorie Irannese volke.
# Lockheed Martin F-35 Lightning II

| F-35 Lightning II |
| --- |
|  |
| 'n F-35A van die Amerikaanse Lugmag |
| **Tipe** | Multirol-aanvalsvliegtuig |
| **Vervaardiger** | Lockheed Martin (Skunk Works) en ander vennote |
| **Ontwerp deur** | Lockheed Martin |
| **Nooiensvlug** | 15 Desember 2006 |
| **Status** | In produksie |
| **Hoofgebruikers** | Amerikaanse Lugmag Amerikaanse Marinierskorps Amerikaanse Vloot |
| **Vervaardig** | 2006–tans |
| **Aantal gebou** | 1110 teen 1 Januarie 2025 |
| **Programkoste** | VS$1196,4 miljard (geprojekteer oor 55 jaar) |
| **Eenheidskoste** | F-35A: VS$77,9 miljoen F-35B: VS$101,3 miljoen F-35C: VS$94,4 miljoen |
| **Ontwikkel van** | Lockheed Martin X-35 |

Die **Lockheed Martin F-35 Lightning II** is 'n familie van enkelsitplek, enkelmotorige, multirol-alleweer sluipvegvliegtuie. Die vyfde generasie vegvliegtuig is ontwerp om grondaanval-, verkennings-, en lugverdedigingsmissies uit te voer. Die F-35 het drie hoofmodelle: die F-35A konvensionele opstyg en landing (CTOL) variant, die F-35B kortopstyg en vertikale-landing (STOVL) variant, en die F-35C vliegdekskip-gebaseerde (CATOBAR) variant.

Die F-35 is afstammelinge van die X-35, wat die wenontwerp was van die "Joint Strike Fighter" (JSF)-program. Dit is ontwerp en word gebou deur 'n lugvaartnywerheidspan gelei deur Lockheed Martin. Ander groot F-35 vennote in die industrie sluit in Northrop Grumman, Pratt & Whitney en BAE Systems. Die F-35 het sy nooiensvlug op 15 Desember 2006 gevlieg. Die Verenigde State van Amerika beplan om 2456 vliegtuie tot 2044 aan te koop. Die F-35 variante is bedoel om die grootste deel van sy bemande taktiese lugslaankrag vir die Amerikaanse Lugmag, Marinierskorps en Vloot te verskaf oor die komende dekades. Aflewerings van die F-35 vir die Amerikaanse militêre takke is geskeduleer om teen 2037 voltooi te wees. Daar word projekteer dat die F-35 se dienslewe tot 2070 sal strek.

F-35 JSF "Joint Strike Fighter" ontwikkeling word hoofsaaklik befonds deur die Verenigde State met bykomende befondsing van sy vennote. Die vennootnasies is NAVO-lede of Amerikaanse bondgenote. Die Verenigde Koninkryk, Italië, Australië, Kanada, Noorweë, Denemarke, Nederland en voorheen Turkye is deel van die aktiewe ontwikkelingsprogram. Verskeie ander lande het bestellings geplaas, of oorweeg bestellings, vir die F-35.

## Tegniese besonderhede

| Item | Statistiek |
| --- | --- |
| Aantal motore | 1 |
| Tipe motor | Pratt & Whitney F135-PW-100 nabrander turbowaaier |
| Bemanning | 1 loods |
| Vlerkspan | 11 m |
| Vlerkoppervlak | 43 m2 |
| Lengte | 15,7 m |
| Hoogte | 4,4 m |
| Maks. opstygmassa | 31 751 kg |
| Leë massa | 13 290 kg |
| Maksimumsnelheid: | Mach 1,6 (op hoogte) |
| Reikafstand | 2 800 km |
| Diensplafon | 15 000 m |
| Gravitasieperk | +9.0 |
| Brandstofkapasiteit | 8 278 kg |

## Sien ook

* Lys van vegvliegtuie

## Verwysings

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |
# Kapitaal (ekonomie)

In ekonomie, bestaan **Kapitaal** uit enigiets wat 'n persoon se mag kan verbeter om ekonomies nuttige werk te verrig. Gewoonlik is dit geld wat 'n mens in 'n besigheid beleg om bate te koop, so dat die besigheid nog geld kan maak.

## Moderne soorte kapitaal

Gedetailleerde klassifikasies van kapitaal wat in verskillende teoretiese of toegepaste gebruik is, respekteer gewoonlik die volgende afdelings:

* Finansiële kapitaal is enige ekonomiese hulpbron gemeet in terme van geld wat deur entrepreneurs en ondernemings gebruik word om te koop wat hulle benodig om hul produkte te maak of om hul dienste te lewer aan die sektor van die ekonomie waarop hulle operasie gebaseer is.
* Natuurlike kapitaal is die wêreld se voorraad van natuurlike hulpbronne, wat geologie, grond, lug, water en alle lewende organismes insluit. Die verhoog die aanbod van menslike welvaart.
* Sosiale kapitaal, wat in privaatonderneming gedeeltelik as welwillendheid of handelsmerkwaarde gevang word, maar is 'n meer algemene begrip van interverwantskappe tussen mense met geldagtige waarde, wat aksies op soortgelyke wyse tot vergoeding motiveer.
* Onderrig kapitaal is 'n term wat in die opvoedkundige administrasie na die 1960's gebruik word om kapitaal te weerspieël as gevolg van belegging in die vervaardiging van leermateriaal.
* Menslike kapitaal, 'n breë term wat oor die algemeen sosiale, onderrig- en individuele menslike talent in kombinasie insluit.

## Ekonomiese groei

Kapitaal is een van die belangrikste faktore in ekonomiese groei.

## Stryd tussen arbeid en kapitaal

Karl Marx het geskryf oor die stryd tussen arbeid en kapitaal. Produksie is eerder meer kapitaal-intensief, of meer arbeidsintensief. En dit bepaal hoe inkomste verdeel is. Dit het onlangs in die sogenaamde *Occupy*-beweging hervat.

## Sien ook

* Kapitalisme
* Das Kapital
* Beginonderneming
* Waagkapitaal

## Verwysings

## Verdere leesstof

* Boldizzoni, F. (2008). "Hoofstukke 4–8". *Means and ends: The idea of capital in the West, 1500–1970*. Palgrave Macmillan, New York.
* Hennings, K.H. (1987). "Capital as a factor of production". *The New Palgrave: A Dictionary of Economics*. Vol. 1. pp. 327–33.

## Eksterne skakels

* Wikimedia Commons het meer media in die kategorie Kapitaal (ekonomie).
# Lahore

| **Lahore** لاہور لہورلہور
 |
| --- |
| **Kaart** | **Vlag** |
|  |
|  |
|  |
| **Wapen** |
|  |
|  |
|  **Land** |  Pakistan |
|  **Provinsie** | Punjab |
|  **Koördinate** | ﻿ / ﻿ |
|  **Stigting** | 982 |
|  **Oppervlakte:** |   |
|  - Totaal | 1 772 vk km |
|  **Hoogte bo seevlak** | 217 m |
|  **Bevolking:** |   |
|  - Totaal (2009) | 6 936 563 |
|  - Bevolkingsdigtheid | 3 915/vk km |
|  **Tydsone** | UTC +5 |
|  **Burgemeester** | Mian Amir Mahmood |
|  **Amptelike webwerf** | lahore.punjab.gov.pk |

**Lahore** (uitgespreek [laːˈhoːr], Urdu: لاہور, Pandjabi: لہور) is die tweede grootste stad in Pakistan na Karatsji en het 'n bevolking van sowat 10 miljoen in 2009 gehad. Die stad bevat baie voorbeelde van Britse koloniale argitektuur soos die Lahore-museum en die Universiteit van Punjab.

Lahore was een van die gasheerstede tydens die krieketwêreldbekertoernooie in 1987 en 1996 asook die Kampioenetrofee 2025.